b'\n_START_ARTICLE_\nKrefli\n_START_SECTION_\n1. dejanje\n_START_PARAGRAPH_\nV vasi gradijo zadru\xc5\xbeni dom, Kreflovi pa so se zaprli vase in se sprli s celim svetom. Fran\xc4\x8dek gara kot blazen, Nana je bolehna, histeri\xc4\x8dna in zaljubljena v Ludvika, ta malo ljubimka, malo politizia, stari Krefl popiva, Jula je v hi\xc5\xa1i in hlevu za vse sama, ko\xc4\x8darji so vse bolj doma\xc4\x8di in samozavestni ... Vrtnika, ki se je vse \xc5\xbeivljenje obra\xc4\x8dal po vetru in zdaj pleza po lestvi ljudske oblasti, skrbi, kako naj se znajde ob resoluciji informbiroja; toda Ludvik, Nana in Fran\xc4\x8dek imajo svoje skrbi. Ludvik se spet odpravlja po svetu, ne nazadnje zaradi Nane, ki ga preganja s svojo ljubeznijo. Ko Fran\xc4\x8dej izve, da je Nana nose\xc4\x8da, je sre\xc4\x8den, pregovori Ludvika, da ostane \xc5\xa1e nekaj dni doma.\n_START_SECTION_\n2. dejanje\n_START_PARAGRAPH_\nNana Ludviku o\xc4\x8dita, ga roti, naj je ne zapu\xc5\xa1\xc4\x8da, tako ga ljubi in otrok, ki ga \xc4\x8daka, je njegov; polna je zlih slutenj in strahov. Boji se tudi za Fran\xc4\x8dka, ki no\xc4\x8de v zadrugo in nasprotuje gradnji zadru\xc5\xbenega doma. Ludviku njena histerija preseda, a da bi jo pomiril, jo pelje v svojo sobo. Medtem se v hi\xc5\xa1o pretihotapi zaostali Juzlek, si naba\xc5\xa1e \xc5\xbeepe z dinamitom, ki ga gospodar rabi za razstreljevanje skal. Sre\xc4\x8da se z Ludvikom, ki se sku\xc5\xa1a s kov\xc4\x8dkom izmuzniti iz hi\xc5\xa1e, in bebasto namiguje, da bo zapokalo pri zadru\xc5\xbenem domu, kar pa Ludvik ne jemlje resno. Kmalu nato pride Fran\xc4\x8dej, brata se razgovorita o politiki, Ludvik zagovarja revolucijo, Fran\xc4\x8dek govori o krivicah in brezvestnih karieristih a la Vrtnik. Ta pride po nasvet, kako naj govori na otvoritvi zadru\xc5\xbenega doma, da bo prav; a Ludvik ga na hitro odpravi, dovolj ima posla z Nano, ki ga spet nadleguje, o\xc4\x8dita, grozi, da bo vse izdala. Ludvik skoraj pobegne iz hi\xc5\xa1e. Sledi prepir med Nano in Fran\xc4\x8dkom, ki je za\xc4\x8del nekaj sumiti, te sume mu kasnejo Juzlek potrdi. - Pridej pijani Krefl, njegovo razpolo\xc5\xbeenje niha med zvitim prilagajanjem in pijanskim samosmiljenjem; ne verjame nikomur in ni\xc4\x8demur, zdaj je stopil v zadrugo, a zato, da bo imel mir. Medtem Fran\xc4\x8dek odkrije, da je zmanjkal dinamit, takoj zatem zabobni detonacija pri zadru\xc5\xbenem domu. Nana zbe\xc5\xbei za Ludvikom, Vrtnik pa za sabota\xc5\xbeo obto\xc5\xbei Krefli.\n_START_SECTION_\n3. dejanje\n_START_PARAGRAPH_\nVrtnik se razgovoru z Go\xc4\x8dlom jezi na kulake, grozi z milico itn., a Go\xc4\x8dlov ostane ravnodu\xc5\xa1en. Zato se Vrtnik, ki bi Kreflom na vsak na\xc4\x8din rad naprtil krivdo za zadru\xc5\xbeni dom, spravi nad deklo, jo grobo zasli\xc5\xa1uje, jo u\xc4\x8di, kako naj pri\xc4\x8da zoper gospodarje. Zavlada popolno razsulo: pijani Krefl to\xc5\xbei, da vse jemlje hudi\xc4\x8d, da Krefle "\xc5\xbee dr\xc5\xbeijo za vrat", Fran\xc4\x8dka i\xc5\xa1\xc4\x8de milica, Vrtnik na proslavi \xc5\xa1\xc4\x8duva ljudstvo zoper kulake nasploh in Krefle posebej, vrne se Nana, ki se je je bil Ludvik na postaji grdo otresel, Fran\xc4\x8dek je na robu obupa, zaprli ga bodo in po gruntu bo komandiral Vrtnik ... Dekli je vsega dovolj, loti se Vrtnika in javno razkrinka njegove la\xc5\xbei, na dan pride tudi to, da je bil med vojno izdajalec; z njegovo oblastni\xc5\xa1ko kariero je konec. - Medtem se je stari Krefl na podstre\xc5\xa1ju obesil; Fran\xc4\x8dka stra\xc5\xa1na vest zadene kot napoved konca ...'